CELEX: 62020CA0719
Language: mt
Date: 2022-05-12 00:00:00
Title: Kawża C-719/20: Sentenza tal-Qorti tal-Ġustizzja (Ir-Raba’ Awla) tat-12 ta’ Mejju 2022 (talba għal deċiżjoni preliminari tal-Consiglio di Stato – l-Italja) – Comune di Lerici vs Provincia di La Spezia (Rinviju għal deċiżjoni preliminari – Kuntratti pubbliċi – Immaniġġar ta’ skart – Għoti in house – Direttiva 2014/24/UE – Artikoli 12 u 72 – Telf tal-kundizzjonijiet ta’ “kontroll simili” wara aggregazzjoni ta’ impriżi – Possibbiltà għall-operatur sussegwenti li jkompli l-provvista ta’ servizz)

4.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 257/9
            
         
      Sentenza tal-Qorti tal-Ġustizzja (Ir-Raba’ Awla) tat-12 ta’ Mejju 2022 (talba għal deċiżjoni preliminari tal-Consiglio di Stato – l-Italja) – Comune di Lerici vs Provincia di La Spezia
      (Kawża C-719/20) (1)
      
      (Rinviju għal deċiżjoni preliminari - Kuntratti pubbliċi - Immaniġġar ta’ skart - Għoti in house - Direttiva 2014/24/UE - Artikoli 12 u 72 - Telf tal-kundizzjonijiet ta’ “kontroll simili” wara aggregazzjoni ta’ impriżi - Possibbiltà għall-operatur sussegwenti li jkompli l-provvista ta’ servizz)
      (2022/C 257/13)
      Lingwa tal-kawża: it-Taljan
      
         Qorti tar-rinviju
      
      Consiglio di Stato
      
         Partijiet fil-kawża prinċipali
      
      
         Rikorrent: Comune di Lerici
      
         Konvenut: Provincia di La Spezia
      
         Fil-preżenza ta’: IREN SpA, ACAM Ambiente SpA
      
         Dispożittiv
      
      Id-Direttiva 2014/24/UE tal-Parlament Ewropew u tal-Kunsill tas-26 ta’ Frar 2014 dwar l-akkwist pubbliku u li tħassar id-Direttiva 2004/18/KE għandha tiġi interpretata fis-sens li tipprekludi leġiżlazzjoni jew prattika nazzjonali li skontha l-eżekuzzjoni ta’ kuntratt pubbliku, mogħti inizjalment, mingħajr sejħa għal kompetizzjoni, lil entità in house, li fuqha l-awtorità kontraenti eżerċitat, b’mod konġunt, kontroll simili għal dak li teżerċita fuq id-dipartimenti tagħha stess, għandha titkompla awtomatikament mill-operatur ekonomiku li jkun akkwista din l-entità, fi tmiem proċedura ta’ sejħa għal offerti, meta din l-awtorità kontraenti ma jkollhiex tali kontroll fuq dan l-operatur u ma żżomm ebda sehem fil-kapital tiegħu.
      
         (1)  ĠU C 79, 8.3.2021.